open-index/open-wikipedia-markdown huggingface dataset:
தாழங்ஙாடி ஜமா மசூதி

**தாழங்ஙாடி ஜமா மசூதி** (*Thazhathangady Juma Mosque*) என்பது இந்தியாவின், கேரளத்தின், கோட்டயம் நகருக்கு அருகில் அருகில் உள்ள பாரம்பரிய தலமும், பள்ளிவாசலும் ஆகும். இது இந்தியாவின் பழமையான பள்ளிவாசல்களில் ஒன்றாகும், இதன் காலம் 1000 ஆண்டுகளுக்கும் முந்தைய பழமையானது. இந்த பள்ளிவாசலானது கட்டிடக்கலை, மர வேலைப்பாடு அழகு ஆகியவற்றின் சிறப்பால் பிரபலமானது. இதன் தெற்குப் பகுதி 2012 இல் இடிக்கப்பட்டு இரும்புத் தூண்கள், அலுமினியத் தகடுகள்,  மினார்கள் போன்றவற்றுடன் விரிவாக்கபட்டது. இந்த மசூதி மீனாசில் ஆற்றின் கரையில் அமைந்துள்ளது. 

தாழங்ஙாடி ஜுமா மசூதியானது "தாஜ் ஜுமா மசூதி" என்றும் அழைக்கப்படுகிறது. இந்த பள்ளிவாசலின் மூதாதையர்கள் கேரளத்தின் பல்வேறு பகுதிகளிலிருந்து கோட்டயத்தில் வந்து குடியேறியவர்களாவர். இங்கு வாழ்ந்த முஸ்லிம்கள் சுதந்திர போராட்டம் மற்றும் பிற தேசிய இயக்கங்களில் தீவிரமாக ஈடுபட்டனர். 

இந்த மசூதி மர சிற்பங்களுக்கும், கட்டிடக்கலைக்கு பெயர் பெற்றது. 

அண்மைய இற்றையின்படி, கேரளத்தின் கோட்டையத்தில் உள்ள தாழங்ஙாடி ஜுமா மசூதியானது பெண்களுக்கு தன் கதவுகளைத் திறந்துள்ளது. "சரியான உடையணிந்த முஸ்லீம் பெண்கள் ஏப்ரல் 24 மற்றும் மே 8 ஆகிய இரண்டு நாட்களில் மட்டுமே மசூதிக்குள் நுழையலாம்" என்று தலைமை இமாம் மௌலவி சிராஜ்ஜுதீன் ஹஸ்னி கூறினார்.  

இணையதளம்   : https://thazhathangadyjumamasjid.com/  
படிமம்:ThazhathangadyJumaMasjid1.JPG|பள்ளிவாசலின் முகப்பு 


## குறிப்புகள்


## வெளி இணைப்புகள்

* **[https://www.keralatourism.org/destination/juma-masjid-thazhathangadi/465 தாழங்ஙாகாடி ஜுமா மசூதி]** கேரள சுற்றுலா பக்கம் 
பகுப்பு:கேரளத்தில் உள்ள பள்ளிவாசல்கள்
பகுப்பு:கோட்டயம் மாவட்டம்
கண்ணகி சிலை

**கண்ணகி சிலை** என்பது சிலப்பதிகாரப் பாத்திரமான கண்ணகி நினைவாக, சென்னையின் மெரீனா கடற்கரையில் வைக்கப்பட்டுள்ள ஒரு வெண்கலச் சிலையாகும். இது பாரதி சாலையும் காமராசர் சாலையும் சந்திக்கும் இடத்தில் அமைந்துள்ளது.  கண்ணகி கையில் ஒற்றைச் சிலம்புடன், தலைவிரி கோலமாக, பாண்டியனிடம் நீதி கேட்பது போன்ற தோறத்தில் சனவரி 2, 1968 அன்று நிறுவப்பட்டது.

## வரலாறு
தி.மு.க முதன்முதலில் 1967 தமிழ்நாடு சட்டமன்றத் தேர்தலில் வென்று, தமிழ்நாட்டின் ஆட்சியைப் பிடித்து அண்ணாதுரை முதலமைச்சர் ஆனார். அவர் முதலமைச்சராக ஆனபிறகு சென்னையில் 1968-இல் இரண்டாவது உலகத் தமிழாராய்ச்சி மாநாட்டை முன்னின்று நடத்தினார். அப்போது சென்னை மெரீனா கடற்கரையில் தமிழ் ஆளுமைகளுக்கு சிலைகள் நிறுவப்பட்டன. அவற்றில் சிலப்பதிகார காப்பியத்தின் நாயகியான கண்ணகிக்கு வைக்கப்பட்ட சிலையும் ஒன்றாகும்.

ஜெ. ஜெயலலிதா தமிழ்நாட்டின் முதல்வராக இரண்டாவதாக முறையாக 2001 ஆண்டு பொறுப்பேற்றார். டான்சி நிலபேர வழக்கிலும், பிளெசண்ட் ஸ்டே விடுதி வழக்கிலும் தண்டனை பெற்ற ஜெயலலிதா முதல்வராக பதவி ஏற்றது செல்லாது என்று இந்திய உச்ச நீதிமன்றம் தீர்ப்பளித்தது. இதனையடுத்து அவர் தன் பதவியை இழக்கவே, ஓ. பன்னீர்செல்வம் தமிழ்நாட்டின் முதலமைச்சராகப் பொறுப்பேற்றார். இதன்பிறகு, 2001 திசம்பர் 10 அன்று  இரவோடு இரவாக கண்ணகி சிலை மெரீனா கடற்கரையில் இருந்து அகற்றப்பட்டது. சரக்குந்து மோதி, சிலையின் பீடம் சேதமடைந்துவிட்டதால் சிலை அகற்றப்பட்டதாக அரசு விளக்கம் கூறியது. சிலை எங்கு உள்ளது என்ற தகவலும் யாருக்கும் தெரிவிக்கப்படவில்லை. சிலையின் பீடமும் அகற்றப்பட்டு அந்த இடத்தில் விரைந்து சாலை அமைக்கப்பட்டது. இந்நிலையில் ஜெயலலிதா நாளும் போயஸ் தோட்டத்தில் இருந்து தலைமைச் செயலகத்துக்கு செல்லும் வழியில் இச்சிலை உள்ளதால் தலைவிரிகோலமாக உள்ள கண்ணகி சிலையைப் பார்ப்பதால் அவரது ஆட்சிக்கு ஆபத்து ஏற்பட்டதாகச் சோதிடர்கள் கூறியதால் சிலை அகற்றப்பட்டதாக ஒரு கருத்து நிலவியது. 1968-ஆம் ஆண்டு உலகத் தமிழ் மாநாட்டை மேற்பார்வையிட்ட அப்போதைய பொதுப்பணித் துறை அமைச்சரும் திமுக தலைவருமான மு. கருணாநிதி, கண்ணகி சிலை அகற்றப்பட்டது "தமிழ் பெருமைக்கு விடப்பட்ட ஒரு சவால்" என்று கூறினார். மேலும், கண்ணகி சிலை அகற்றப்பட்டதற்குப் பல அரசியல் கட்சிகளும், தமிழ் அமைப்புகளும், எழுத்தாளர்களும், தமிழறிஞர்களும் கடும் கண்டனம் தெரிவித்தனர். இதனையடுத்து, கடற்கரையில் வேறு ஒரு இடத்தில் கண்ணகி சிலை நிறுவப்படும் என்று அரசு அறிவித்தது. எனினும் சிலையை மீண்டும் நிறுவவே இல்லை. கண்ணகி சிலை அகற்றப்பட்டதற்கு எதிராகவும் சிலையை மீண்டும் அங்கே நிறுவவேண்டும் என்றும் மா. நன்னன் சென்னை உயர் நீதிமன்றத்தில் வழக்கு தொடர்ந்தார். 

2006-ஆம் ஆண்டு மு. கருணாநிதி தலைமையில் திமுக ஆட்சி மீண்டும் அமைந்த பிறகு சென்னை அரசு அருங்காட்சியகத்தில் கிடத்தி வைக்கப்பட்டிருந்த கண்ணகி சிலையை மீட்டெடுத்துச் சீராக்கி, 3 சூன் 2006  அன்று மீண்டும் முன்பு மெரீனா கடற்கரையில் அச்சிலை இருந்த அதே இடத்தில் நிறுவப்பட்டது.

## பரவலர் பண்பாட்டில்
*[[பசுபதி மே / பா. ராசக்காபாளையம்]]* (2007) திரைப்படத்தின் ஒரு காட்சியில், இச் சிலை தோன்றுகிறது.

## குறிப்புகள்

பகுப்பு:சென்னையிலுள்ள நினைவிடங்களும் நினைவுச் சின்னங்களும்
பகுப்பு:கண்ணகி
பகுப்பு:இந்தியாவில் உள்ள வெண்கலச் சிற்பங்கள்
துருவதேவி

**துருவதேவி** இன்றைய வட இந்தியாவில் ஆட்சி செய்த குப்தா பேரரசர் சந்திரகுப்தரின் (பொ.வ 380 - பொ.வ 415) ராணியும் முதலாம் குமாரகுப்தாவின் தாயாரும் ஆவார். இவர்இளவரசர் கோவிந்தகுப்தாவின் தாயாகவும் களிமண் முத்திரை கல்வெட்டில் குறிப்பிடப்பட்டுள்ளார்.

தேவிசந்திரகுப்தம் என்ற சமஸ்கிருத நாடகத்தின்படி, துருவதேவி முதலில் சந்திரகுப்தனின் அண்ணன் ராமகுப்தாவின் ராணியாக இருந்தார். ராமகுப்தர் எதிரியால் முற்றுகையிடப்பட்டதும் ராணியை எதிரியிடம் சரணடையச் சொன்னார். இதையறிந்ததும் ராணி வேடமணிந்து எதிரி முகாமில் நுழைந்த சந்திரகுப்தர், எதிரியைக் கொன்றார். நாடகத்தின் அமைப்பு, பிற இலக்கிய மற்றும் கல்வெட்டு ஆதாரங்களின் அடிப்படையில், சந்திரகுப்தர் பின்னர் ராமகுப்தாவைக் கொன்றார் அதன் பின்னர் துருவதேவியை மணந்தார் என்று கூறுகிறது. இது நவீன வரலாற்றாசிரியர்களிடையே விவாதிக்கப்படுகிறது, சில அறிஞர்கள் இதை ஒரு புனைகதை படைப்பு என்றும் நிராகரிக்கின்றனர்.

## குப்தரின் பதிவுகளில்
"துருவா" என்ற வார்த்தையின் அர்த்தம் மாறாதது அல்லது நிலையானது ஆகும். மேலும் இது துருவ நட்சத்திரத்தின் சமஸ்கிருத பெயர். குப்தர்களின் பதிவுகளின்படி, துருவதேவி சந்திரகுப்தரின் வாரிசான முதலாம் குமாரகுப்தாவின் தாயார்.  கோவிந்தகுப்தாவின் பசார் களிமண் முத்திரை துருவசாமினி  சந்திரகுப்தாவின் ராணியாகவும், கோவிந்தகுப்தரின் தாயாகவும் குறிப்பிடுகிறது. சந்திரகுப்தருக்கு ஒத்த பெயர்களைக் கொண்ட இரண்டு வெவ்வேறு ராணிகள் இருந்திருக்க வாய்ப்பில்லை: துருவசாமினி என்பது துருவதேவியின் மற்றொரு பெயராக இருக்கலாம் என்றும், கோவிந்தகுப்தர் குமாரகுப்தரின் உடன் பிறந்த சகோதரர் என்றும் கருதுகின்றனர்.

## தேவி-சந்திரகுப்தத்தம் நாடகத்தில்
தேவிசந்திரகுப்தம் எனுடம் நாடகத்தில் இந்தோ சிதியன் பேரரசின் அரசனால் மன்னர் இராமகுப்தர்  முகாமை முற்றுகையிட்டபோது மன்னர் தனது ராணி துருவதேவியை அமைச்சர்களின் வற்புறுத்தலால் எதிரிகளிடம் சரணடையச் சொல்லுகிறார். அதேவேளை மன்னர் *ராககுப்தரின்* தம்பி சந்திரகுப்தர் ராணி வேடம் புனைந்து எதிரிகளிடையே ஊடுருவி இந்தோ சிதியன் பேரரசின் அரசனைக் கொல்கிறார். மீதமுள்ள கதைகள் எஞ்சியிருக்கும் பத்திகளில் இருந்து தெளிவாக இல்லை, ஆனால் மற்ற வரலாற்று ஆதாரங்களின் அடிப்படையில் நாடகத்தின் கடைசி பகுதியில், சந்திரகுப்தர் ராமகுப்தாவைத் தூக்கி எறிந்து, துருவதேவியை மணக்கிறார் எனக் கூறப்பட்டுள்ளது.
தேவிசந்திரகுப்தம் சதித்திட்டத்தின் வரலாற்றுத்தன்மை பல நவீன வரலாற்றாசிரியர்களால் சந்தேகிக்கப்பட்டுள்ளது. உதாரணமாக, வரலாற்றாசிரியர் டி.சி.சர்கரின் கூற்றுப்படி, நாடகத்தின் ஒரே வரலாற்று உண்மைகள் என்னவென்றால், துருவதேவி சந்திரகுப்தாவின் ராணியாக இருந்தார், இந்தோ சிதியன் பேரரசு மேற்கு இந்தியாவில் ஆட்சியை செய்து கொண்டிருந்தனர். மற்ற அனைத்தும் ஆசிரியரின் சொந்த கற்பனை என்கிறார்.

ஆனால் இந்த ஆதாரங்கள் நாடகத்தை அடிப்படையாகக் கொண்டதாக இருக்கலாம். எனவே நாடகத்தினை வரலாற்றுத்தன்மையை உறுதிப்படுத்தும் சான்றுகளாக உறுதியாகக் கருத முடியாது. நாடகத்தின்  சந்திரகுப்தர் - துருவதேவி வரலாற்று நபர்களாக தெரியவில்லை. ஆனால் ராமகுப்தரின் வரலாற்றுத்தன்மை அவர் பெயரிலுள்ள சில கல்வெட்டுகள் மற்றும் நாணயங்கள் கண்டுபிடிப்பு மூலம் நிரூபிக்கப்பட்டுள்ளன.

## மேற்கோள்கள்

பகுப்பு:குப்தப் பேரரசு
தேஜஸ்வி யாதவ்

**தேஜஸ்வி யாதவ்** (, பிறப்பு:09 நவம்பர்   1989) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் இராச்டிரிய ஜனதா தளம் கட்சியைச் சேர்ந்தவர். 2015 ஆம் ஆண்டு ராகோபூர் சட்டமன்ற தொகுதியிலிருந்து  இராச்டிரிய ஜனதா தளம்கட்சி  சார்பாகத் சட்டமன்ற உறுப்பினராகத் தேர்ந்தெடுக்கப்பட்டார்.இவர் பீகார் மாநில  துணை முதல்வர் ஆவார். முன்பு இவர் பீகார் மாநில  எதிர்க்கட்சித்தலைவராக  இருந்துள்ளார்.. அண்மையில் நடைபெற்ற (2020 நவம்பர்) பீகார் சட்டமன்ற பொதுத்தேர்தலில் ராககோபூர் சட்டமன்ற தொகுதியில் போட்டியிட்டு 96786 (48.74%) வாக்குகள் பெற்று சட்டமன்ற உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1989 பிறப்புகள்
பகுப்பு:பீகார் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
தேஜ் பிரதாப் யாதவ்

**தேஜ் பிரதாப் யாதவ்** (, பிறப்பு:16 ஏப்ரல் 1988) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் இராச்டிரிய ஜனதா தளம் கட்சியைச் சேர்ந்தவர். 2015ஆம் ஆண்டு மஹுவா சட்டமன்ற தொகுதியிலிருந்து  இராச்டிரிய ஜனதா தளம்கட்சி  சார்பாகத் சட்டமன்ற உறுப்பினராகத் தேர்ந்தெடுக்கப்பட்டார். இவர் பீகார் மாநில முன்னாள் சுகாதார துறை அமைச்சராக இருந்துள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1988 பிறப்புகள்
பகுப்பு:பீகார் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஹர்சசரிதம்

**ஹர்சசரிதம்**(சமஸ்கிருதம்: हर्षचरित, ஆங்கிலம்: Harshacharita)  என்பது அரசர் ஹர்சரின் சுயசரிதை ஆகும். இதை எழுதியவர் பாணபட்டர் ஆவார். சமஸ்கிருத மொழியில் ஏழாம் நூற்றாண்டில் இந்நூல் எழுதப்பட்டது. *பாணா* என அழைக்கப்படும் *பாணபட்டர்* *ஹர்சரின்* அரசவைக் கவிஞராவார். *ஹர்ஷாசரிதம்*  *பணா*வின் முதல் அமைப்பாகும், இந்நூல் சமஸ்கிருத மொழியில் வரலாற்று கவிதை படைப்புகளை எழுதுவதற்கான தொடக்கமாக கருதப்படுகிறது.

சமஸ்கிருதத்தின் முதல் வரலாற்று சுயசரிதையான ஹர்ஷாசரிதம் உள்ளது அழகிய மற்றும் கற்பனையான பாணியில் எழுதப்பட்டுள்ளது. கிராமப்புற இந்தியாவின் இயற்கை சூழல் மற்றும் இந்திய மக்களின் அசாதாரண தொழில் பற்றிய பணாவின் விரிவான மற்றும் தெளிவான விளக்கங்களும் இந்நூலில் விளக்கப்பட்டுள்ளன. பாணபட்டர் ஹர்ஷா பேரரசரின் ஆதரவைப் பெற்றதால் அவரது விளக்கங்கள் பக்கச்சார்புடனும் பேரரசரின் நடவடிக்கைகளை அதீதமாக முன்வைக்கின்றன.

## பொருளடக்கம்
அலங்கரிக்கப்பட்ட *வசனகவிதை* நடையில் எழுதப்பட்ட *ஹர்சசரிதம்* ஹர்ஷச சக்கரவர்த்தியின் வாழ்க்கை வரலாற்றை எட்டு அத்தியாயங்களில் விவரிக்கிறது. முதல் இரண்டு அத்தியாயங்களின் பாணபட்டர் ஹர்ஷ சக்ரவர்த்தியின் வம்சாவளியை விவரிக்கிறார். அதன் பின்னர் அவரது ஆரம்பகால வாழ்க்கையை விவரிக்கிறார். ஹர்ஷர் சிறந்த பேரரசர் என பாணா குறிப்பிட்டுள்ளார்.

## வர்ணனைகள்
*காஷ்மீரைச் சேர்ந்த அறிஞர் சங்கரா இந்நூலுக்கு வர்ணனை எழுதியுள்ளார் ஆகும். மேலும் *ருயாக்கா* என்பவர் *ஹர்சகரிதவர்த்திகா* என்று அழைக்கப்படும் ஒரு வர்ணனையை  எழுதியுள்ளதாக அறியப்பட்டுள்ளது. ஆனால் இது இன்னும் கண்டுபிடிக்கப்படவில்லை.  

*ஹர்ஷசரிதம் நூலை *எட்வர்ட் பைல்ஸ் கோவல்* மற்றும் *ஃபிரடெரிக் வில்லியம் தாமஸ்* ஆகியோர் 1897 இல் ஆங்கிலத்தில் மொழிபெயர்த்தனர்.   

*இராணுவ வரலாற்றாசிரியர் *கெளசிக் ராய்* ஹர்ஷாசரிதாவை "வரலாற்று புனைகதை" என்று வர்ணிக்கிறார்.

*1929 இல் விஜயநகரம் மகாராஜா கல்லூரியின் எம்.வி.ராமனாச்சாரி (மேடபெள்ளி வெங்கட ராமநாச்சாரியுலு) தெலுங்கு மொழியில் மொழிபெயர்த்தார்.

## மேற்கோள்கள்

பகுப்பு:சமசுகிருத இலக்கியம்
பகுப்பு:நாடக வரலாறுகள்
பயலாட்டம்

**பயலாட்டம்** *(Bayalaata)* என்பது கர்நாடகாவின் தென்னிந்திய பிராந்தியத்தில் காணப்படும் யக்சகானம் எனப்படும் ஒரு பாரம்பரிய இந்திய நாடகத்தின் நடன வடிவமாகும். இது இந்திய காவியக் கவிதைகளின் கதைகளையும், நடனம் மற்றும் நாடகமாகக் காட்டப்படும் புராணங்களையும் உள்ளடக்கியது . பயலாட்டம் என்றால் திறந்த வெளி  நாடகம் என்பதையும் அறுவடை காலத்தின் முடிவையும் குறிக்கிறது. இதற்கான மிகவும் பிரபலமான கருப்பொருள் துளு நாடு மக்களுக்கு ஆழமான வேரூன்றிய முக்கியத்துவத்தைக் கொண்ட கோட்டியும் சென்னய்யாவும் என்ற கதையாகும். பொதுவாக ஐந்து வகையான பயலாட்டங்கள் உள்ளன - தாசராட்டம், சன்னதாட்டம், தொட்டாட்டம், பரிகாட்டம், யக்சகானம். பரிஜத் மற்றும் யக்ஷகனா ஆகியவை      

கிராம கோவிலுக்கு முன்பாக மணலில் அல்லது திறந்தவெளிகளில் யக்சகான மேடை அமைக்கப்படுகிறது. ஒவ்வொரு மூலையிலும் மூங்கில் கம்பங்களுடன் பூக்கள், வாழைப்பழம் மற்றும் மாம்பழ இலைகளால் மாலை அணிவிக்கப்பட்டு, பொருந்திய பனை ஓலைகளால் கூரையுடன் கூடிய ஒரு சிறிய மேடையாக இருக்கும். சூரியன் மறையும் வேளையில் ஒரு மேளத்தின்ஒலி நிகழ்ச்சிகளை அறிவிக்கிறது. 
பகுப்பு:இந்திய நாடகத் துறை
கசர்வடி

**கசர்வாடி** (**Kasarwadi**) இந்தியாவின் மகாராட்டிரா மாநிலத்தின் புனே மாவட்டம், ஹவேலி தாலுகா, பிம்பிரி-சிஞ்ச்வடு மாநகராட்சிப் பகுதிகளில் ஒன்றாகும். இது புனே நகரத்திற்கு  அருகில் உள்ளது.

## போக்குவரத்து
### தொடருந்து நிலையம்

### தேசிய நெடுஞ்சாலை
புனே - துலே நகரங்களை நாசிக் வழியாக இணைக்கும் 360 கிலோ மீட்டர் நீளம் கொண்ட தேசிய நெடுஞ்சாலை 60   கசர்வடியிலிருந்து துவங்குகிறது.

## மேற்கோள்கள்

பகுப்பு:புனே
பகுப்பு:புனே மாவட்டம்
உடல்நலத்துறை அமைச்சகம் (உருசியா)

**உருசியக் கூட்டமைப்பின் சுகாதார அமைச்சகம்**  (*Ministry of Health of the Russian Federation*; ) என்பது மாஸ்கோவைத் தலைமையிடமாகக் கொண்ட உருசியாவின் சுகாதாரத்துறை அமைச்சகம் ஆகும்.  

## பணிகள்
சுகாதாரத்துறையின் மிக முக்கிய பணிகள் பின்வருமாறு: 

* சுகாதாரத்துறையில் மாநிலக் கொள்கையை உருவாக்குதல் மற்றும் செயல்படுத்துதல்; 
* தொலைநோக்கு சுகாதார திட்டங்களை உருவாக்குதல் மற்றும் அதை தேசிய அளவில் செயல்படுத்துதல் (நீரிழிவு நோய், காசநோய், சுகாதார மேம்பாடு, சுகாதார கல்வி, நோய் தடுப்பு போன்றவை); 
* வரைவு சட்டத்தை உருவாக்குதல் மற்றும் அதை மாநிலங்களுக்கு வழங்குதல். 
* கூட்டாட்சி மருத்துவ வசதிகளின் ஆளுகை. 
* மருத்துவ கல்வி மற்றும் மனிதவள மேம்பாடு. 
* தொற்றுநோயியல் மற்றும் சுற்றுச்சூழல் சுகாதார கண்காணிப்பு மற்றும் சுகாதார புள்ளிவிவரங்கள்.  
* தொற்று நோய்களின் கட்டுப்பாடுகள்.  
* கூட்டாட்சி சுகாதார திட்டங்களின் வளர்ச்சி மற்றும் செயல்படுத்தல் 
* மருந்துகளின் கட்டுப்பாடு மற்றும் உரிமம். 

## மேற்கோள்கள்

## வெளி இணைப்புகள்
* 

பகுப்பு:உருசிய அரசு
பகுப்பு:சுகாதாரத்துறை அமைச்சகங்கள்
மாலா ராஜ்ய லட்சுமி ஷா

**மாலா ராஜ்ய லட்சுமி ஷா** (, பிறப்பு:23 அகத்து   1950) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு தெகிரி மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தராகண்டு அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
தேசிய நெடுஞ்சாலை 60 (இந்தியா)

**தேசிய நெடுஞ்சாலை 60** (**National Highway 60**) (**NH 60**) இந்தியாவின் மகாராட்டிரா மாநிலத்தின் புனே நகரத்தையும், வடக்கே துலே நகரத்தை நாசிக் நகரம் வழியாக இணைக்கும் 360 கிலோ மீட்டர் (224 மைல்) நீளம் கொண்ட தேசிய நெடுஞ்சாலை ஆகும். 

## மேற்கோள்கள்

## வெளி இணைப்புகள்
* NH 60 on OpenStreetMap

பகுப்பு:இந்திய தேசிய நெடுஞ்சாலைகள்
பகுப்பு:மகாராட்டிரப் போக்குவரத்து
சாந்தநாதசுவாமி கோயில், புதுக்கோட்டை

**சாந்தநாதசுவாமி கோயில்** என்பது தமிழ்நாட்டில் புதுக்கோட்டை நகரின் மையப்பகுதியில் அமைந்துள்ள ஒரு சிவன் கோயில் ஆகும்.

## மூலவர்
இக்கோயிலின் மூலவர் சாந்தநாதசுவாமி ஆவார். இறைவி வேதநாயகி என்றழைக்கப்படுகிறார்.  மூலவர் கிழக்கு நோக்கிய நிலையில் உள்ளார். 

## அமைப்பு
திருச்சுற்றில் தட்சிணாமூர்த்தி, அண்ணாமலையார், பிரம்மா, சூரியன், சந்திரன், லட்சுமி, சரஸ்வதி, கன்னி மூல கணபதி, வள்ளி தெய்வானையுடன் முருகர், சரபேஸ்வரர், ஸ்வர்ன ஆகர்ஷண பைரவர் ஆகியோரின் சன்னதிகள் உள்ளன. கோயிலின் தீர்த்தம் பல்லவன் குளம் ஆகும்.

## சிறப்பு
இக்கோயில் கி.பி.1071-1123இல் ஆண்ட முதலாம் குலோத்துங்க சோழனால் கட்டப்பட்டதாகக் கூறப்படுகிறது. மூலவர் சன்னதியின் மேல் விதானத்தில் காணப்படுகின்ற கல்வெட்டில் இக்கோயில் குலோத்துங்க சோழீச்சரம் என்று குறிப்பிடப்பட்டுள்ளது. பிற்காலத்தில் இக்கோயில் சார்ந்தாரைக் காத்த நாயனார் கோயில் என்றழைக்கப்பட்டது.

## விழாக்கள்
ஆனி மாதம் பத்து நாள்கள், மாசி மகம், தெப்பத் திருவிழா ஆகியவை இங்கு சிறப்பாகக் கொண்டாடப்படுகிறது. இக்கோயில் வழிபாட்டிற்காக காலை 6.00 முதல் நண்பகல் 12.00 மணி வரையிலும், மாலை 4.30 மணி முதல் 9.00 மணி வரையிலும் வழிபாட்டிற்காகத் திறந்துவைக்கப்பட்டிருக்கும். ஐப்பசி பௌர்ணமியில் அன்னாபிசேகம், சிறப்பு வழிபாடுகள் நடத்தப்படுகின்றன. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பழையபள்ளி பள்ளிவாசல், சங்கனாச்சேரி

**பழையபள்ளி பள்ளிவாசல்** (*Pazhayapalli Mosque*) என்பது இந்தியாவின், கேரளத்தின், கோட்டயம் மாவட்டத்தில் உள்ள பாரம்பரிய பள்ளிவாசல் ஆகும். இது கோட்டயத்திலிருந்து 21 கி.மீ. தொலைவில் உள்ளது.  இந்த பள்ளிவாசலானது 950  ஆண்டுகள் பழமையானது எனப்படுகிறது. இந்த பள்ளிவாசலானது நடு திருவாங்கூரில் பிரபலமான பள்ளிவசலாகும். இதன் ஆண்டுத் திருவிழாவான *தங்கள் ஆதியந்திரம்* அனைவராலும் போற்றப்படும் ஒன்று என்பதுடன், வெகு சிறப்பான சமூக விருந்துடன் புகழ்பெற்றது. இறையன்பர்களால் வழங்கப்படும் இரண்டு டன் அரிசியுடன், அதற்கு தேவையான அளவு கறியும் சேர்த்து சிறப்பான புலவு தயாரித்து அனைவருக்கும் வழங்கப்படுகிறது. இங்கு நடக்கும் சந்தணக்குடம் திருவிழாவானது செங்கணச்சேரிக்கு ஏராளமானவர்களை ஈர்க்கிறது.      
## குறிப்புகள்


பகுப்பு:கேரளத்தில் உள்ள பள்ளிவாசல்கள்
பகுப்பு:கோட்டயம் மாவட்டம்
அசாசின்களின் வரிசை

**அசாசின்கள்** என்பவர்கள் சியா இஸ்லாமைச் சேர்ந்த நிசாரி இசுமாயிலி பிரிவினர் ஆவர். இவர்கள் 1090 மற்றும் 1275 ஆண்டுகளுக்கு இடையில் பாரசீகம் மற்றும் சிரியாவின் மலைகளில் வாழ்ந்தனர். அந்த நேரத்தில் இவர்கள் கட்டுக்கோப்பான சூழ்ச்சி கொள்கையை தங்களது அரசுக்கு எதிரிகள் என்று கருதப்பட்ட, ஆரம்பத்தில் முசுலிம் மற்றும் பிறகு கிறித்தவ தலைவர்களை ரகசியமாக கொன்றதன் மூலம் மத்திய கிழக்கு முழுவதும் பின்பற்றினர்.

நவீன ஆங்கில வார்த்தையான அசாசினேசன் இந்த அசாசின்கள் பயன்படுத்திய தந்திரோபாயங்களை அடிப்படையாகக் கொண்டு உருவானதாகும். நிசாரி இசுமாயிலி மதம் பதினோராம் நூற்றாண்டின் பிற்பகுதியில் உருவானது. பாத்திமிட் கலீபகத்தின் அடுத்த ஆட்சியாளர் யார் என்ற குழப்பம் நிசாரி இபின் அல்-முசுதன்சிர் மற்றும் அவரது ஒன்றுவிட்ட சகோதரர் அல்-முசுதாலி ஆகியோர் இடையே ஏற்பட்ட நேரத்தில் இது உருவானது. இவர்களது காலத்தில் அரேபியர்களான இபின் அல்-கலனிசி மற்றும் அலி இபின் அல்-ஆதிர் மற்றும் பாரசீகரான அடா மாலிக்-சுவய்னி ஆகிய வரலாற்றாளர்கள் வாழ்ந்தனர். முதலிரண்டு வரலாற்றாளர்கள் அசாசின்களை *படினியா* என்று அழைத்தனர். இப்பெயரை இசுமாயிலிகள் கூட பரவலாக ஏற்றுக் கொண்டனர்.

## வீழ்ச்சி மற்றும் அதற்குப் பிறகு

அசாசின்கள் நன்றாகப் பதிவு செய்யப்பட்ட, மங்கோலியப் பேரரசின் குவாரசமியப் படையெடுப்பின்போது முற்றிலுமாக அழிக்கப்பட்டனர். மங்கோலிய தளபதி கித்புகாவிடம் ஒரு ஆணையானது கையில் வழங்கப்பட்டது. 1253 ஆம் ஆண்டு கித்புகா பல அசாசின் கோட்டைகளை தாக்க ஆரம்பித்தார். 1256 ஆம் ஆண்டு ஹுலாகு கான் அப்பகுதிக்கு முன்னேறினார். அவ்வருடத்தின் பிற்பகுதியில் அலமுத் கைப்பற்றப்பட்டது. லம்ப்சர் 1257 ஆம் ஆண்டு வீழ்ந்தது. 1260 ஆம் ஆண்டு மசையப் வீழ்ந்தது. அசாசின்கள் அலமுத்தை மீண்டும் கைப்பற்றி சில மாதங்களுக்கு தங்களது கட்டுப்பாட்டில் 1275 ஆம் ஆண்டு வைத்திருந்தனர். ஆனால் அவர்கள் ஒடுக்கப்பட்டு அவர்களது அரசியல் சக்தியானது மீண்டும் எழாத வண்ணம் அழிந்துபோனது. இந்த நிகழ்வுகளுக்கு சிறிது காலத்திற்குப் பின்னர் ருக்ன் அல்-தின் குர்ஷா மரண தண்டனைக்கு உட்படுத்தப்பட்டார்.

சிரியாவில் அசாசின்கள் மற்ற முஸ்லிம் குழுக்களுடன் மங்கோலியர்களை எதிர்ப்பதற்காக இணைந்தனர். மம்லுக்குகள் மற்றும் பைபர்சுடன் இணைய முயற்சித்தனர். பைபர்ஸ் ஹாஸ்பிடலர்களுடன் 1266 ஆம் ஆண்டு இணைந்தார். அசாசின்களால் கொடுக்கப்பட்ட கப்பமானது நிறுத்தப்பட வேண்டுமென நிபந்தனை விதித்தார். ஒரு கட்டத்தில் பிராங்குகளுக்கு செலுத்தப்பட்ட கப்பமானது அங்கு செல்வதற்கு பதிலாக கெய்ரோவிற்கு வர ஆரம்பித்தது. பைபர்சின் சுயசரிதையை எழுதிய இபின் அப்த் அல்-ஜாகிர் 1260 ஆம் ஆண்டின் ஆரம்பத்தில் கூட இக்தாவில் இருந்த அசாசின்களின் நிலப்பகுதிகளை தனது தளபதிகளுக்கு பைபர்ஸ் வழங்கியதாக எழுதியுள்ளார். பைபர்ஸ் 1265 ஆம் ஆண்டு முதல் பல்வேறு இளவரசர்களிடமிருந்து அசாசின்கள் பெற்ற பரிசுகளுக்கு வரி விதிக்க ஆரம்பித்தார். பொதுவாக தெரிந்தவரை இப்பரிசுகள் பிரான்சின் ஒன்பதாம் லூயி, ஜெர்மனியின் முதலாம் ருடால்ப், காஸ்டிலேவின் பத்தாம் அல்போன்சோ மற்றும் ஏமனின் ரசூலிட் சுல்தான் அல்-முசாபர் யூசுப் ஆகியோரிடமிருந்து வந்துள்ளன. தனது சுல்தானகத்திற்கு ஆபத்து வரலாம் என்று அறிந்த பைபர்ஸ் 1270 ஆம் ஆண்டு  அசாசின்களின் சிரிய பிரிவை தன்னுடன் இணைத்துக்கொண்டார்.

## உசாத்துணை

பகுப்பு:இசுலாமியப் பிரிவுகள்
பகுப்பு:முசுலிம்கள்
பகுப்பு:மத்திய கிழக்கு
தாழங்ஙாடி பள்ளி

தாழங்ஙாடி பள்ளி  ( தாழங்ஙா மார் பசெலியோஸ் மார் கிரிகோரியஸ் ஆர்த்தடாக்ஸ் சர்ச் ). என்பது கோட்டயம் மத்திய ஆர்த்தடாக்ஸ் மறைமாவட்டத்துக்கு உட்பட்ட மலங்கரா ஆர்த்தடாக்ஸ் சிரிய தேவாலயம் ஆகும். இது  கேரளத்தின், கோட்டயம் மாவட்டத்தில் கோட்டயம் குமாரகம் சாலையில் மீனாச்சில் ஆற்றின் கரையில் அமைந்துள்ளது. 

## வரலாறு
சிரிய கிறிஸ்தவ பிரிவைச் சேர்ந்த ஒரு சமூகம் கி.பி 12 ஆம் நூற்றாண்டுக்கு முந்தைய தாழங்ஙாடியில் இருந்தது. தற்போதைய கோட்டயம் மற்றும் இடுகி மாவட்டங்களின் பெரும்பாலான பகுதிகளை உள்ளடக்கிய இராசியதை ஆண்ட தெக்கம்கூர் மன்னர்களின் தலைமையகமாக தாழங்ஙாடி இருந்தது. இராச்சியத்தின் வர்த்தக, வணிக நடவடிக்கைகளை மேம்படுத்துவதற்காக, இந்த அரசர்கள்  இந்த தொழில் துறைகளில் சிறந்து விளங்கிய மலங்கரா நஸ்ரானிகளின் குடியேற்றத்தை ஊக்குவித்தனர். 

## இக்காலம்
மீனாச்சில் ஆற்றின் கரையில், திருச்சபைக்கு அருகிலேயே, மிகப் பழமையான, பெரிய கருங்கல் சிலுவை உள்ளது, இது இந்த தேவாலயத்தின் முன்னோடியாக கருதப்படுகிறது. சிலுவையின் அருகே ஒரு வழிபாட்டு மண்டபம் இருந்தது, ஆனால் அது ஒரு நூற்றாண்டுக்கு முன்பு மர்மமான முறையில் ஏற்பட்ட தீயினால் அழிவுற்றது. இந்த பிரார்த்தனை மண்டபத்தில் மார் பஹனன் சஹாதா ( செயிண்ட் பெஹ்னான் ) காப்பாளர் துறவியாக இருந்தார் . 20 ஆம் நூற்றாண்டில் புதிய தேவாலயம் எழுப்பப்பட்டபோது, மீனாசில் ஆற்றின் கரையில் உள்ள தேவாலயத்தின் முன்னால் உள்ள சிலுவை கோபுரத்துக்கு, மார் பஹனன் சஹாதாவின் பெயரிடப்பட்டது. 

## அதிகாரப்பூர்வ வலைத்தளம்

*  
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
திருநக்கரா மகாதேவர் கோயில், கோட்டயம்

**திருநக்கரா மகாதேவர் கோயில்** (*Thirunakkara Sree Mahadevar Temple, Kottayam*) என்பது கோட்டயம் நகரின் மையப்பகுதியில் அமைந்துள்ள ஒரு சிவன் கோயிலாகும். இது நடு கேரளாவில் மதிப்பிற்குரிய 108 சிவாலயங்களில் ஒன்றாகும். சுமார் 500 ஆண்டுகள் பழமையான இந்த கோயில் தேக்கம்கூர் மன்னரால் கட்டப்பட்டது. இக்கோயிலானது பல்வேறு இந்து தெய்வங்களின் தனிச்சிறப்பான சிற்பங்களையும் சுவரோவியங்களையும் கொண்டுள்ளது.  இங்குள்ள சிவனை பரசுராமர் பிரதிட்டை செய்தார் என்பது ஒரு பொதுவான நம்பிக்கை ஆகும். தெக்கக்கூர் அரச குடும்பத்தினர் இங்குள்ள " *திருநக்கர* *தேவரை* "  *பரதேவதையாக* (காவல் தெய்வம்)  *கருதினர்*  

## விழாக்கள்
இங்கு மூன்று திருவிழாக்கள் முதன்மையானவை ஆகும். அவை முறையே துலாம் (அக்டோபர் -நவம்பர்) மிதுனம் (சூன்-சூலை), மீனம் (மார்ச் - ஏப்பிரல்) ஆகியவை ஆகும். இவற்றில் மீனம் பிற இரண்டைவிட மிக முத்மையான விழாவாகும். இத்திருவிழாவின் கடைசி நாளன்று சாதி, சமய வேறுபாடின்றி அனைவரும் கலந்துகொள்ளும் கோட்டயத்தின் ஆராட்டுத் திருவிழா நடைபெறுகிறது. இவைகளுக்கு அடுத்து மார்ச் மாதத்தில் நடக்கும் பல்குண உற்சவமும் முக்கியமானது ஆகும். 

## மேலும் காண்க
* 108 சிவன் கோயில்கள்

## மேற்கோள்கள்

## வெளி இணைப்புகள்
* விக்கிமேப்பியா காட்சிகள் 

பகுப்பு:கோட்டயம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
தேவி உபநிடதம்

**தேவி உபநிஷதம்** (சமஸ்கிருதம் : देवी उपनिषत्, ஆங்கிலம்:Devi Upanishad), இந்து மதத்தின் உபநிஷதங்களில் சிறிய ஒன்றாகும். இது சமஸ்கிருதத்தில் இயற்றப்பட்ட உரைகளைக் கொண்டுள்ளது. அதர்வண வேதத்துடன் இணைக்கப்பட்டுள்ள 19 உபநிஷங்களில் *தேவி உபநிஷதமும்* ஒன்றாகும். இது எட்டு சக்தி உபநிடதங்களில் ஒன்றாக வகைப்படுத்தப்பட்டுள்ளது. இது வேதாந்த இலக்கியத் தொகுப்பின் ஒரு பகுதியாகும். தேவி உபநிஷதம் இந்து மதத்தின் தத்துவக் கருத்துக்களை முன்வைக்கிறது. 

*தேவி உபநிஷத* உரை பொ.ச. 9 முதல் 14 ஆம் நூற்றாண்டுகளுக்கு இடையில் இயற்றப்பட்டிருக்கலாம் என கருதப்படுகிறது. இது மகாதேவியை அனைத்து தெய்வங்களாகவும் குறிக்கிறது. தேவி உபநிஷத் என்பது முக்கியமான ஐந்து அதர்வாஷிர உபநிஷதங்களின் ஒரு பகுதியாகும். தாந்திரீகம் மற்றும் ஷக்தா தத்துவ மரபுகளுக்கு மிக முக்கியமானதாகும்.

தெய்வம் பிரம்மம் (உலகம்) என்றும், அவளிடமிருந்து பிரகதி (விஷயம்) மற்றும் புருஷா (உணர்வு) எழுகிறது என்றும் உபநிஷத் கூறுகிறது. அவள் பேரின்பம் மற்றும் பேரின்பம் இல்லாதவள். வேதங்கள் மற்றும் அதிலிருந்து வேறுபட்டவள், பிறக்கும் மற்றும் பிறக்காதவள். ஒட்டுமொத்த பிரபஞ்சம் அவளே என கூறுகிறது. 

## சொற்பிறப்பியல்
தேவி, தேவா ஆகிய சமஸ்கிருத சொற்கள் பொ. வ. மு  2 ஆம் நூற்றாண்டில் எழுதப்பட்ட ரிக்வேத இலக்கியங்களில் காணப்படுகின்றன. *தேவா* என்பது ஆண்பால், பெண்பால் *தேவி*.  இவை "மேலுலக, தெய்வீக, உயர்ந்த சிறப்பான, உயர்ந்த, பிரகாசமானவை" என்று பொருள்படும். உபநிஷத் என்ற சொல்லின் அர்த்தம் *இந்து மதத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பு* என்பதாகும். 

## வரலாறு

டிரினிட்டி பல்கலைக்கழகத்தின் மத பேராசிரியரான *சீவர் மெக்கன்சி பிரவுன்* இந்த முக்கியமான தாந்த்ரீக மற்றும் சக்தி உரை (தேவி உபநிடதம்) பொ.ச. ஒன்பதாம் மற்றும் பதினான்காம் நூற்றாண்டுகளுக்கு இடையில் இயற்றப்பட்டிருக்கலாம் என்கிறார். மொத்தமுள்ள 108 உபநிஷதங்களில் 81 ஆவதாக பட்டியலிடப்பட்டுள்ளது. தேவி உபநிஷதம் ஐந்து *அதர்வஷிராஸ்* உபநிஷதங்களின் ஒரு பகுதியாகும். அவை ஒவ்வொன்றும் கணபதி, நாராயணா, ருத்ரா, சூர்யா மற்றும் தேவி ஆகிய ஐந்து முக்கிய தெய்வங்கள் அல்லது சன்னதிகளின் (பஞ்சாயத்தானன்) பெயரிடப்பட்டுள்ளன. இவற்றின் தத்துவங்கள் திரிபுரா உபநிஷத், பஹ்ரிச்சா உபநிஷத், மற்றும் குஹயாகல உபநிஷத் ஆகியவற்றிலும் காணப்படுகிறது.

## அடித்தளம் மற்றும் அமைப்பு
*தேவிஉபநிஷதம்* 32 வசனங்களைக் கொண்டுள்ளது. இவை தேவியை மிக உயர்ந்த வடிவிலும் பிரபஞ்சத்தின் இறுதி உண்மை என்றும் உரைக்கிறது. தேவியிடமிருந்து பிரகதி (விஷயம்) மற்றும் புருஷா (நனவு) எழுகிறது, அவள் பேரின்பம் மற்றும் பேரின்பம் இல்லாதவள், அவளிடமிருந்து வேதங்கள் தோன்றின. அவளே பஞ்சபூதங்கள், அவளே இந்த பிரபஞ்சம் அனைத்தும் நிரம்பியுள்ளாள். தேவி "அறியப்படாத, முடிவில்லாத, புரிந்துகொள்ள முடியாத, தெரியாத, ஒன்று மற்றும் பல" என்று உபநிஷதம் 26 முதல் 28 வசனங்களில் சொல்லப்பட்டுள்ளது. தேவியே அனைத்து மந்திரங்களுக்கும் நீரூற்று என்று உபநிஷதம் கூறுகிறது. எல்லா அறிவும் அவளுடைய உள்ளார்ந்த பண்பு, அவளுக்கு அப்பால் எதுவும் இல்லை என வரையறுக்கிறது. 29 முதல் 32 வசனங்களில், இந்த உபநிஷதத்தை ஓதுவதன் நன்மைகள் விளக்கப்பட்டுள்ளன. உபநிஷத்த்தை பத்து முறை பாராயணம் செய்வது எல்லா பாவங்களையும் நீக்குகிறது. அதே நன்மைகளைப் பெற காலை மற்றும் மாலை நேரங்களில் பாராயணம் செய்வதையும் பரிந்துரைக்கிறது. நள்ளிரவில் பாராயணம் செய்வது ஒருவரின் பேச்சை முழுமையாக்குகிறது. ஒரு தெய்வத்தின் உருவத்தை பிரதிஷ்டை செய்யும் போது பாராயணம் செய்வது ஆற்றலைத் தருகிறது.

## மேற்கோள்கள்

பகுப்பு:உபநிடதங்கள்
பகுப்பு:சமசுகிருத நூல்கள்
புண்டரிகபுரம் கோயில்

thumb| ''புண்டரிகபுரம்'' கோயில்
**புண்டரிகபுரம் கோயில்** (*Pundareekapuram Temple*) என்பது என்பது கேரளத்தின், கோட்டயம் மாவட்டத்தின், தலயேலப்பரம்பு அருகில்  உள்ள ஒரு  கோயில் ஆகும். கட்டடக்கலையில் இது  கேரளத்தின்  பொதுவான கிராம கோவிலிலிருந்து வேறுபட்டதல்ல.  ஓடு வேய்ந்த கூரையானது "சுட்டம்பலம்" என்னும் சதுரமான கருவறையை மூடியுள்ளது. இந்த கருவறையில் விஷ்ணு தனது வாகனமான கருடன்மீது பூதேவியுடன் சேர்ந்து அமர்ந்திருக்கிறார். இது ஒரு ஒரு அரிய தோற்றமாகும். 

இக்கோயிலானது சுவரோவியங்களுக்கு பெயர்பெற்றது. இந்த ஓவியங்களில் கற்பக மரத்தின் அடியில் சிவனும், பார்வதியும் அமர்ந்திருப்பது போன்ற ஓவியம் ஒரு சிறந்த ஓவியமாகும்;  துர்க்கை  மகிசாசூரனை வதம் செய்தல், ஆயர்பாடியில்  கிருஷ்ணனின் குறும்புகள்; புராணங்களில் குறிப்பிடப்படும் கவர்ச்சியான யட்சினிஷியின் ஓவியம்;   இராமரின் பட்டாபிசேகம்; சிவ தாண்டவ ஓவியம்,  சாஸ்தாவின் ஓவியம் போன்றவை குறிப்பிடத்தக்க ஓவியங்களாகும். 

இக் கோயில் உள்ள சுவரோவியங்கள் ஒப்பீட்டளவில் தெளிவற்றவையாகவே இருக்கின்றன. என்றாலும் இந்த ஓவியங்கள், பத்மனாபபுரம் மற்றும் மட்டஞ்சேரி அரண்மனைகளின் சுவர்-ஓவியங்களுக்கு சவால்விடக்கூடிய இடத்தில் உள்ளன என்பதில் சந்தேகமில்லை. இந்த சுவரோவியங்கள் 18 ஆம் நூற்றாண்டின் பிற்பகுதியில் வரையப்பட்டிருக்க சாத்தியக்கூறுகள் உள்ளன.   

## வெளி இணைப்புகள்

* keralamurals.com 
* kerala.gov.in 
* kerala-travel-tours.com  
* prd.kerala.gov.in 
பகுப்பு:கோட்டயம் மாவட்டத்திலுள்ள இந்துக் கோயில்கள்
பூஞ்சார் அரண்மனை

**பூஞ்சார் அரண்மனை** (*Poonjar Palace*) என்பது கேரளத்தின், கோட்டயம் மாவட்டத்தில் அமைந்துள்ள ஒரு அரணமனையாகும். இந்த அரண்மனையானது  மத்தியகால கேரளாவில் வாழ்ந்த மதுரை பாண்டிய அரசர்களின் பரம்பரைகளின் பரம்பரையினரான பூஞ்சார் பேரரசர்களின் அரண்மனையாகும். இந்த மாளிகையில் அரசர்கள் சேமித்துவைத்த அரிதான அலங்காரப் பொருட்கள், தனித்துவமான மரப் பொருட்கள், பல்லக்கு, அலங்கார சார விளக்குகள், உடற்பிடிப்பு செய்து கொள்வதற்காக ஒற்றை மரத்தில் செதுக்கபட்ட பட்டி, மரத்தென்னங்கீற்று செதுக்கல்கள், நகைப்பெட்டிகள், பலவகையான வண்ண விளக்குகள், நடராசர் சிலை போன்ற உலோகச் சிற்பங்கள், தானிய அளவைகள், ஆயுதங்கள் போன்றவை காட்சிப்படுத்தபட்டுள்ளன. இந்த மாளிகைக்கு அருகில் அச்சு அசலாக மதுரை மீனாட்சி கோயிலின் வடிவு உள்ளது. இந்தக் கோயில் சுவரில் பழந்தொண்மக் கதைகள், ஒவியங்களாகவும், சிற்பங்களாகவும் வடிக்கபட்டுள்ளன. இதன் அருகல் உள்ள சாஸ்தா கோயிலில் ஒற்றைக் கல்லில் வடிக்கபட்ட சுட்டு விளக்கு உள்ளது.

## மேற்கோள்கள்

பகுப்பு:கோட்டயம் மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள அரண்மனைகள்
சுன் தக் மையம்

வலது|thumb| சான் தக் மையம் (நடுவில்)
thumb|சான் தக் மையத்தில் உள்ள பல்பொருள் வர்த்தக மையம்
thumb|சான் தக் மையத்தில் படகு முனையம்

**சான் தக் மையம் (Shun Tak Centre)** ஆங்காங் தீவின் வடக்கு பகுதியில் அமைந்துள்ள ஓரு வர்த்தக மற்றும் போக்குவரத்து மையம் ஆகும். இந்த கட்டிடம் 38 மாடி இரண்டு அலுவலக கோபுரங்களை கொண்டது மற்றும் ஆங்காங்-மக்காவு படகு முனையத்தை கொண்ட 4 மாடி மேடையை உள்ளடக்கியது.

**சான் தக் மையம்** மக்காவ் கேசினோ அதிபரான டாக்டர் ஸ்டான்லி ஹோவின் முதன்மை ஹாங்காங்கின் இயக்க நிறுவனமான சான் தக் குழுமத்தின் தலைமையகம் சான் தக் மையம் ஆகும்.

## வரலாறு
சான் தக் மையம் பழைய ஆங்காங்-மக்காவு படகு முனையம் மற்றும் சியுங் வான் இரவு சந்தையின் தளத்தில் கட்டப்பட்டது. முதல் பகுதி, 1984 இல் நிறைவடைந்தது.

இந்த வளாகத்தை ஆங்காங் கட்டிடக்கலை மற்றும் பொறியியல் நிறுவனமான பென்ஸ் ராபின்சன் வடிவமைத்து உள்ளூர் ஒப்பந்தக்காரர் கிப் கிங் கட்டுமானத்தால் கட்டப்பட்டது. கட்டுமானம் ஜனவரி 1981 இல் தொடங்கியது.

## போக்குவரத்து
சான் தக் மையம் ஒரு சிறிய போக்குவரத்து மையமாகும், இது எம்.டி.ஆரின் சியுங் வான் நிலையத்திற்கு நேரடியாகவும், பேருந்து நிலையம, ஒரு பெரிய மகிழுந்து நிலையம் மற்றும் மக்காவு மற்றும் சீனாவுக்கு படகு சேவைகளுக்கான படகு போக்குவரத்துகளையும் கொண்டுள்ளது.      
&#x5B;

## மேலும் காண்க

* ஹாங்காங்கில் உள்ள கட்டிடங்கள் மற்றும் கட்டமைப்புகளின் பட்டியல்

## மேற்கோள்கள்

பகுப்பு:ஆங்காங்
பகுப்பு:ஹொங்கொங் போக்குவரத்து
சோரம் தேசியவாத கட்சி

**சோரம் தேசியவாத கட்சி** ( Zoram Nationalist Party) மிசோரமின் முதன்மையான அரசியல் கட்சிகளில் ஒன்றாகும்.இக்கட்சி முன்பு **மிசோ தேசிய முன்னணி (தேசியவாதி)** என்ற பெயரில் அறியப்பட்டது. மிசோ தேசிய முன்னணித்திலிருந்து லால்துஹவ்மாயும், வேறு சில தலைவர்களும் கருத்து வேறுபாடு காரணமாகப் பிரிந்து 1997 ஆம் ஆண்டு  **மிசோ தேசிய முன்னணி (தேசியவாதி)** என்ற பெயரில்  தொடங்கினர்.பின்பு  சோரம் தேசியவாத கட்சி என்று பெயர் மாற்றப்பட்டது தற்போது சோரம் மக்கள் இயக்கம் கட்சியில் இணைக்கப்பட்டது

## வெளி இணைப்புகள்
* ZNP Official Website - https://web.archive.org/web/20160322072355/http://www.zoramnationalistparty.org/

பகுப்பு:மிசோரம் அரசியல் கட்சிகள்                
## சான்றுகள்

பகுப்பு:இந்தியாவில் செயல்படாத அரசியல் கட்சிகள்
பகுப்பு:1997இல் நிறுவப்பட்ட அரசியல் கட்சிகள்
கோட்டியும் சென்னையாவும்

[வலது|thumb| கோட்டியும் சென்னையாவும் (சிர்கா 1556 முதல் கிபி 1591 வரை) [துளு நாடு|துளு நாட்டின் இரட்டை நாயகர்கள் (கர்நாடகா, இந்தியா) ]]
**கோட்டியும் சென்னய்யாவும்** *(Koti and Chennayya)*  (கி.பி 1556 முதல் கி.பி 1591 வரை)  இவர்கள் புகழ்பெற்ற துளு மக்களிடையே புகழ்பெற்ற இரட்டை நாயகர்கள் ஆவர். இவர்கள் இதே பெயரில் துளு காவியத்தில் வகைப்படுத்தப்படுகிறார்கள். இது துளுவ மொழியில் உண்மையிலேயே இரண்டு நீண்ட காவியங்களில் ஒன்றாக கருதப்படுகிறது. இவர்களது பிறப்பிடம்  தெற்கு கன்னட மாவட்டத்தின் புட்டூர் வட்டத்திலுள்ள படுமலே என்ற ஊராகும். இவர்களின் கதை துளு பாடல்களில் சுமார் ஐநூறு ஆண்டுகளுக்கு முன்பே பதிவு செய்யப்பட்டுள்ளது. இவர்கள் கர்நாடக மாநிலத்தில் துளு நாட்டின் பில்லாவா மக்களின் தேவி வைதேதிக்கு பிறந்தவர்கள். சகோதரர்களின் வீரச் செயல்களால், இவர்கள் வணங்கப்படுகிறார்கள். பாதுகாவலர்களாக நினைவில் வைக்கப்படுகிறார்கள். இவர்கள் என்மூர் அருகே நடந்த போரில் இறந்தனர். இவர்கள்து நினைவாக துளு நாடு முழுவதும் கோயில்கள் கட்டப்பட்டுள்ளன.     
thumb| கோட்டி மற்றும் சென்னையா வேடம்

## மத இடங்கள்
கோயில் சிறீ பிரம்ம பைதர்கலா கரோடி சேத்திரம் அல்லது 'கரோடி' என்று பிரபலமாக அறியப்படுவது துளு சமூகத்தில் ஒரு மத இடமாகும். இது கங்கநாடியில் உள்ள கரோடியில் கோட்டி மற்றும் சென்னையாவுக்கு அர்ப்பணிக்கப்பட்டுள்ளது.       

## நவீன கலாச்சாரத்தில்

* இவர்களின் வாழ்க்கையை அடிப்படையாகக் கொண்ட ஒரு திரைப்படம் கன்னட மற்றும் துளு மொழிகளில் கோட்டி சென்னையா என்ற பெயரில் திரைப்படமாகத் (1973) தயாரிக்கப்பட்டது. 

* 2007 ஆம் ஆண்டில் துளுவில் மற்றொரு திரைப்படம் தயாரிக்கப்பட்டது. இது தேசிய திரைப்பட விருதுகளை (54 வது) வென்றது. 
* ஒரு கன்னட மொழியில் தொலைக்காட்சித் தொடராக டிடி சந்தன என்ற கன்னடத் தொலைக்காட்சி நிலையத்தில் ஒளிபரப்பப்பட்டது  
* 2019 ஆம் ஆண்டில் துளுவில் "தெய் பைதேதி" என்ற மற்றொரு படம் தயாரிக்கப்பட்டது. 

## மேலும் காண்க

* ஆடி கலஞ்சம்
* யக்சகானம்

## குறிப்புகள்

பகுப்பு:கர்நாடக வரலாறு
பகுப்பு:துளு மக்கள்
பகுப்பு:துளுத் திரைப்படங்கள்
பகுப்பு:துளு
அக்சோபிய தீர்த்தர்

**அக்சோபிய தீர்த்தர்** *(Akshobhya Tirtha)* (  1282-  1365) இவர் ஓர் துவைத அறிஞரும் இறையியலாளரும் ஆவார்.  இவர் ஒரு வலிமையான வாதத்திறமை வாய்ந்தவர்.  இவர் விஜயநகர பேரரசு தழைத்தோங்கிய காலத்தில் இருந்த வித்யாரண்யர் மற்றும் வேதாந்த தேசிகரின் சமகாலத்தவராக கருதப்படுகிறார். 

## சந்நியாசம்
கோவிந்த சாத்திரியாக பிறந்து, மத்துவரிடமிருந்து சந்நியாசத்தைப் பெற்றார். பின்னர் மாதவ தீர்த்தருகுப் பிறகு மத்வாசாரியரின் பீடத்தின் தலைவரானார் (1350 - 1365). பாரம்பரியமாக, இவர் வேதாந்த தேசிகர் நடுவராய் இருந்த ஒரு விவாதத்தில் வித்யாரண்யரை வென்றதாக அறியப்படுகிறது.    மத்வ தந்திர சம்கிரகா என்ற பெயரில் இவர் படைத்த ஒரு படைப்பு தற்போது கிடைக்கவில்லை.  

## கடைசி ஆண்டுகள்
இவர் தனது கடைசி ஆண்டுகளில் பண்டரிபுரம் சென்று ஓய்வு பெற்றார் என்று வரலாற்றாசிரியர் சர்மா வாதிடுகிறார். அங்கு பீமா ஆற்றங்கரையில் தோண்டு பந்த் என்ற இளைஞரை சந்தித்தார். பின்னர் அவர் இவரது சீடராகவும் வாரிசாகவும் மாறி ஜெயதீர்த்தர் என்ற பெயரைப் பெற்றார்.  கர்நாடகாவில் உள்ள ஒரு நகரமான, குல்பர்கா மாவட்டத்திலிருந்து 40 கி.மீ தூரத்தில் அமைந்துள்ள மல்கெடாவில் இவரது பிருந்தாவனம் உள்ளது.. 

## குறிப்புகள்

## நூலியல்
* 
* 
* 
## வெளி இணைப்புகள்
* Akshobhya Tirtha on Uttaradi Matha

பகுப்பு:கர்நாடக வரலாறு
பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:இந்திய மெய்யியலாளர்கள்
பிரேம் சிங் தமாங்

**பிரேம் சிங் தமாங்** (, பிறப்பு:05 பிப்ரவரி 1968) ஓர் இந்திய அரசியல்வாதியும், சிக்கிமின் தற்போதைய முதலமைச்சரும் ஆவார். இவர் 2019 மே 27 முதல் முதல்வராக உள்ளார். இவர் சிக்கிம் கிராந்திகாரி மோர்ச்சா கட்சியின் மாநில தலைவராகவும் உள்ளார் . 2009 ஆம் ஆண்டு சிக்கிம் சட்டமன்ற தொகுதியிலிருந்து  சிக்கிம் கிராந்திகாரி மோர்ச்சா கட்சி  சார்பாகத் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:1968 பிறப்புகள்
பகுப்பு:வாழும் மக்கள்
பகுப்பு:சிக்கிம் அரசியல்வாதிகள்
மாதவ தீர்த்தர்

**மாதவ தீர்த்தர்** *(Madhava Tirtha)* இவர் ஓர் இந்து தத்துவஞானியும், அறிஞருமாவார். இவர் இவர் 1333 முதல் 1350 வரை நரஹரி தீர்த்தருக்குப் பின்  மத்துவப் பீடத்தின் 3 வது தலைவராக இருந்தார்.   

## படைப்புகள்
எஸ்.கே மற்றும் குருச்சார்யாவின் கூற்றுப்படி, இவர் பராசர சுமிருதி குறித்து பராசர மத்வ -விஜயம் என்று ஒரு வர்ணனை எழுதினார். இருக்கு வேதம், யசுர் வேதம் மற்றும் சாம வேதம் குறித்தும் வர்ணனை செய்தார். *முலபகாலுக்கு* அருகில் *மஜ்ஜிகெனஅள்ளி மடம்* என்ற பெயரில்  தனது சொந்த மடத்தையும் இவர் நிறுவினார்.  

## குறிப்புகள்

## நூலியல்
*
* 

பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ சமயம்
பகுப்பு:வைணவ அடியார்கள்
பகுப்பு:பக்தி இயக்கம்
கான்ராட் சங்மா

**கான்ராட் சங்மா ** (*Conrad Sangma*, பிறப்பு:27 சனவரி  1978) ஓர் இந்திய அரசியல்வாதியும் மேகாலயாவின் தற்போதைய முதலமைச்சரும் ஆவார். இவர் முன்னாள் மக்களவை தலைவர் பி.ஏ.சங்மாவின் மகன் ஆவார். தேசிய மக்கள் கட்சியின் தேசிய தலைவராக உள்ளார். இவர் 2018 முதல் 2019 வரை, துரா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்..

2023 மேகாலயா சட்டமன்றத் தேர்தலில், கான்ராட் சங்மா தலைமையிலான தேசிய மக்கள் கட்சி பெரும்பான்மை தொகுதிகளை கைப்பற்றியதும், 7 மார்ச் 2023 அன்று முதலமைச்சராக பதவி ஏற்றார்.

## இதனையும் காண்க
* 2023 மேகாலயா சட்டமன்றத் தேர்தல்
## மேற்கோள்கள்

பகுப்பு:இந்திய அரசியல்வாதிகள்
பகுப்பு:மேகாலயா முதலமைச்சர்கள்
பகுப்பு:1978 பிறப்புகள்
பகுப்பு:வாழும் மக்கள்
அலி சப்ரி

**அலி சப்ரி** என அழைக்கப்படும் **முகம்மது உவைசு முகம்மது அலி சப்ரி** (*Mohamed Uvais Mohamed Ali Sabry*; பிறப்பு: மே 1, 1970) இலங்கை முசுலிம் வழக்கறிஞரும், அரசியல்வாதியும் ஆவார். இவர் தற்போதைய வெளிநாட்டலுவல்கள் அமைச்சரும் ஆவார். அவர் இதற்கு முன்னர் அரசுத்தலைவர் கோட்டாபய ராஜபக்சவின் அமைச்சரவையில் நிதி அமைச்சராகவும் நீதி அமைச்சராகவும் பணியாற்றினார். இவர் அரசுத்தலைவர் கோட்டாபய ராஜபக்சவின் தலைமை சட்ட ஆலோசகராகப் பணியாற்றியவர்.

## வாழ்க்கைக் குறிப்பு
அலி சப்ரி களுத்துறையில் எம். எஸ். எம். உவைசு, சரீன் உவைசு ஆகியோருக்குப் பிறந்தவர். களுத்துறை முசுலிம் மத்திய கல்லூரியிலும், கொழும்பு சாகிரா கல்லூரியிலும் கல்வி கற்றார். பின்னர் இலங்கை சட்டக் கல்லூரியில் சட்டம் பயின்று வழக்கறிஞரானார்.

## அரசியலில்
2020 ஆம் ஆண்டில் இவர் அரசியலில் இறங்கினார். இலங்கை பொதுசன முன்னணியில் உறுப்பினரானார். 2020 சூலையில், கட்சியின் முசுலிம் பேரவையின் தேசியத் தலைவராக அரசுத்தலைவரால் தேர்ந்தெடுக்கப்பட்டார்.

2020 நாடாளுமன்றத் தேர்தலில் இவரது பெயர் பொதுசன முன்னணியின் தேசியப் பட்டியலில் சேர்க்கப்பட்டு, தேர்தலின் பின்னர் அவர் நாடாளுமன்ற உறுப்பினரானார். 2020 ஆகத்து 12 இல், இவர் கோட்டாபய ராஜபக்சவினால் 9-வது நாடாளுமன்றத்தில் நீதி அமைச்சராக நியமிக்கப்பட்டார்.

இவர் இலங்கை பொதுசன முன்னணி கட்சியின் சார்பில் 2020 நாடாளுமன்றத் தேர்தலை அடுத்து தேசியப் பட்டியல் நாடாளுமன்ற உறுப்பினராகவும், கோட்டாபய ராஜபக்சவின் அரசில் நீதி அமைச்சராகவும் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இலங்கை வழக்கறிஞர்கள்
பகுப்பு:இலங்கை அரசியல்வாதிகள்
பகுப்பு:இலங்கை பொதுசன முன்னணி அரசியல்வாதிகள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கை முசுலிம்கள்
பகுப்பு:களுத்துறை மாவட்ட நபர்கள்
பகுப்பு:இலங்கை அமைச்சர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கையின் நிதி அமைச்சர்கள்
பகுப்பு:இலங்கையின் நீதி அமைச்சர்கள்
பகுப்பு:இலங்கையின் வெளியுறவுத்துறை அமைச்சர்கள்
வேம்பநாடு ஏரி, குமராகம்

**வேம்பநாட்டு ஏரி** என்பது தென் இந்தியாவின், கேரளத்தின், கோட்டயம் மாவட்டத்திலுள்ள ஒரு ஏரியாகும். கோட்டயத்திலிருந்து இந்த ஏரியானது 16 கி.மீ. தொலைவில் உள்ளது. வேம்பாட்டு ஏரியின் பெயரால் கோட்டயம் முழுவதும் ஏராளமான ஆறுகள், வாய்கால்கள் ஓடுகின்றன. இந்த ஏரியானது விரைந்து வளர்ந்துவரும் தனித்துவமான சுற்றுலா மையமாகி வருகிறது. இங்கு மீன்பிடிக்கலாம், படகு பயணம் மேற்கொள்ளலாம்.

## மேற்கோள்கள்


பகுப்பு:கேரள ஏரிகள்
பகுப்பு:கோட்டயம் மாவட்டத்திலுள்ள சுற்றுலாத் தலங்கள்
வழிக்கடவு

thumb| வழிக்கடவு நகரம்
**வழிக்கடவு** (*Vazhikkadavu*) என்பது இந்தியாவின், கேரளத்தின் மலப்புறம் மாவட்டத்தின், நிலம்பூர் வட்டத்தில் உள்ள ஒரு சிறிய நகரமாகும். 

## நிலவியல்
இது நிலம்பூருக்கு வடகிழக்கில் 20 கி.மீ. தொலைவில் சி.என்.ஜி (கோழிக்கோடு-நிலாம்பூர்-கூடலூர்) சாலையில் அமைந்துள்ளது . கேரள-தமிழ்நாடு எல்லை வழிக்கடவுலிருந்து 10 கி.மீ தொவைவில் உள்ளது. 

வழிக்கடவு நகரம் வழியாக கரக்கோடென் புழா பாய்ந்து முண்டாவில் மருதப்புழவில் இணைகிறது. புன்னப்பூழா தென்கிழக்கு பகுதி வழியாக பாய்கிறது. 

## போக்குவரத்து

### சாலை
வழிக்கடாவு கேரளத்தின் முக்கிய நகரங்கள் / ஊர்களுடன் சாலை வழியாக நன்கு இணைக்கப்பட்டுள்ளது. உள்ளூர் பேருந்துகள் மஞ்சேரி, பெரிந்தல்மண்ணா, கோழிக்கோடு, பாலக்காடு, திருச்சூர், எர்ணாகுளம், கோட்டயம், திருவனந்தபுரம் போன்றவற்றுக்கு செல்கின்றன. மாநிலங்களுக்கு இடையிலான பேருந்துகள்  கூடலூர், உதகமண்டலம், மைசூர், மண்டியா, ஹாசன், பெங்களூர், சுல்தான் பத்தேரி  ஆகிய ஊர்களுக்கு  சென்றடைகின்றன. 

தார் சாலைகள் வழிக்கடவை காரக்கோடு, வெள்ளக்கட்டா, பூவதிப்பாயில், மருதா (மாமங்கரா வழியாக), நெல்லிக்குத்து (மணிமூலியில் இருந்து) ஆகியவற்றை இணைக்கின்றன. 

### தொடருந்து
அருகிலுள்ள தொடருந்து நிலையம் நிலம்பூர் சாலை தொடருந்து நிலையமாகும் 

### வானூர்தி
அருகிலுள்ள வானூர்தி நிலையம்  60 கிலோமீட்டர் தொலைவில் உள்ள கோழிக்கோடு பன்னாட்டு வானூர்தி நிலையம் ஆகும்.   

## குறிப்புகள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
மரியாவின் மாசற்ற இதய பேராலயம், கோட்டயம்

**மரியாவின் மாசற்ற இதய பேராலயம்,** மேலும் **விமலகிரி பேராலயம்** அல்லது ***அங்கத்தட்டு பள்ளி*** என்பது கேரளத்தின், கோட்டயத்தில் உள்ள ஒரு பேராலயம் ஆகும்.  இது விஜயபுரம் மறைமாவட்டத்துக்கு உட்பட்டது.  கோதிக் கட்டடக்கலை பாணியில் கட்டப்பட்ட இந்த தேவாலயத்தில் 172 அடி உயர கோபுரம் உள்ளது, இது கேரளத்தின் மிக உயரமான தேவாலய கோபுரங்களில் ஒன்றாகும்.  1956 ஆம் ஆண்டில் அடிக்கல் நாட்டப்பட்ட தேவாலயத்தின் கட்டுமானப் பணிகள்  1964 ஆம் ஆண்டில் முடிக்கப்பட்டது.  
வலது|thumb|250x250px| விமலகிரி பேராலயம்

பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
பகுப்பு:Coordinates on Wikidata
பூட்டா சிங்

**பூட்டா சிங் ** (, பிறப்பு:21 மார்ச்   1934) ஓர் இந்திய அரசியல்வாதியும், இந்தியாவின் முன்னாள் உள்துறை அமைச்சர் ஆவார்.இவர் இந்திய தேசிய காங்கிரசின் மூத்த தலைவர். மேலும் இவர் 2007 முதல் 2010 வரை தேசிய தாழ்த்தப்பட்டோர் ஆணையத் தலைவராகவும் இருந்துள்ளார். 2004 முதல் 2006  வரை பீகார் ஆளுநராகவும் இருந்துள்ளார். இவர் எட்டு முறை  நாடாளுமன்ற உறுப்பினராக தேர்ந்தெடுக்கப்பட்டுள்ளார்.

## இறப்பு
அவருக்கு 2020 அக்டோபர் மாதத்தில் மூளை ரத்தக்கசிவு ஏற்பட்டு நினைவிழந்த உணர்வற்ற நிலையில் இருந்தார்.  இதன் காரணமாக அவர் தில்லி அனைத்திந்திய மருத்துவ அறிவியல் கழக மருத்துவமனையில் அனுமதிக்கப்பட்டு சிகிச்சையில் இருந்தார். சிகிச்சை பலனின்றி 2021 சனவரி 2 ஆம் நாள் இறந்தார்.

## மேற்கோள்கள்

பகுப்பு:1934 பிறப்புகள்
பகுப்பு:இந்திய அமைச்சர்கள்
பகுப்பு:2021 இறப்புகள்
பகுப்பு:இந்திய பஞ்சாப் அரசியல்வாதிகள்
எருமேலி தர்மசாஸ்தா கோயில்

**எருமெலி தர்மசாஸ்தா கோயில்** (*Erumely Sree Dharmasastha Temple*) என்பது தென்னிந்திய மாநிலமான கேரள மாநிலத்தில் கோட்டயம் மாவட்டத்தில், எருமேலி நகரில் அமைந்துள்ள ஒரு  கோவிலாகும் . இந்த கோயிலானது ஐயப்பன் அல்லது தர்மசாஸ்தாவுக்கான கோயிலாகும். இது சபரிமலை யாத்ரீகர்களின் முக்கியமான பயணச் சந்திப்பு இடமாகும்.  

## கோயில்
எருமேலி நகரில் இரண்டு கோயில்கள் உள்ளன. இந்த கோயில் *வல்லியம்பலம்* என்றும் மற்றொன்று *கொச்சம்பலம் என்று அழைக்கப்படுகிறது* . இரண்டு கோயில்களும் 0.5 கி.மீ க்குள் அமைந்துள்ளன.  சபரிமலை யாத்திரையின் போது புகழ்பெற்ற எருமெலி பாட்டத்துள்ளல் சடங்கானது வல்லியம்பலம் மற்றும் கொச்சம்பலம் அருகே துவங்குகிறது. இந்தக் கோயிருக்கு அருகில்தான் எருமேலி 'வாவர் மசூதி'  அமைந்துள்ளது. இந்தக் கோயிலை ஒட்டிய பகுதியில்தான் திருவாங்கூர் தேவஸ்வம் வாரியத்தால் செய்யபட்ட யாத்ரீகர்களுக்கு தங்குமிடம், உணவு, நீர் போன்ற வசதிகள் உள்ளன. 'தாழமோன் மடம் கோயிலின் தாந்த்ரீக உரிமைகளைக் கொண்டுள்ளது.  

## திருவிழா
கோயில் ஆண்டுத் திருவிழா (உற்சவம்) பிப்ரவரி மாதத்தில் (கும்பம்) 10 நாட்கள் நடத்தப்பட்டு பிரமாண்டமாக கொண்டாடப்படுகிறது.  

## படக்காட்சியகம்

படிமம்:Erumeli South, Kerala, India - panoramio (4).jpg|கோவிலின் முற்றம் 
படிமம்:Erumely Temple.jpg|இரவில் கோயிலின் வாயில் 


## குறிப்புகள்

பகுப்பு:கோட்டயம் மாவட்டத்திலுள்ள ஐயப்பன் கோயில்கள்
பகுப்பு:Coordinates on Wikidata
புனித மேரி பெருநகர பேராலயம், சங்கனாச்சேரி

**வலியபள்ளி** என்றும் அழைக்கப்படும் **மார்த் மரியம் பெருநகர பேராலயம்**,  என்பது தென்னிந்தியாவின், கேரளத்தின், கோட்டயம் மாவட்டதில் உள்ள ஒரு பேராலயம் ஆகும்.    

## வரலாறு
முதல் நூற்றாண்டில் நிராணம் கிராமத்தை மையமாகக் கொண்ட விசுவாசமுள்ள நமிபிக்கையுள்ள கிறிஸ்தவ சமூகத்தை உருவாக்கிய  திருத்தூதர் புனித தாமசிடம் சங்கனச்சேரி மற்றும் அதைச் சுற்றியுள்ள உள்ளூர் கிறிஸ்தவ சமூகம் நேரடியாக நம்பிக்கையைப் பெறுகிறது. சங்கனாச்சேரியில் முதல் தேவாலயம் 1177 இல் நிறுவப்பட்டது. தேவாலயத்திற்கான நிலத்தை உள்ளூர் இந்து மன்னர் தெக்கம்கூர் மகாராஜா நன்கொடையாக வழங்கினார். தற்போதைய தேவாலயம் அந்த தேவாலய இடத்தில் நான்காவது முறையாக கட்டபட்ட ஒன்றாகும். தேவாலயம் 1887 இல் புனரமைக்கப்பட்டு புனிதப்படுத்தப்பட்டது.  பேராலயமானது பண்டைய இந்து கோயில் சிற்பக்கலையால் அழகூட்டபட்டுள்ளது.  

## குறிப்புகள்

பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
பகுப்பு:Coordinates on Wikidata
பிம்பளே குரவ்

**பிம்பளே குரவ்** (**Pimple Gurav**) (மராத்தி:पिंपळे गुरव)  இந்தியாவின் மகாராட்டிரா மாநிலத்தின் புனே மாவட்டம், ஹவேலி தாலுகாவில் உள்ள  பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். இது பழைய புனே-மும்பை சாலையில் அமைந்துள்ளது.  இது புனே மாநகராட்சியின் சுற்றுப் பகுதியில் உள்ளது. முன்னர் பிம்பிளே குரவ் கிராமப்புறமாக இருந்தது. 1982-இல் பிம்பிரி-சிஞ்ச்வடு மாநகராட்சி நிறுவும் போது, அதன் வடமேற்கு பகுதியில் பிம்பிளே குரவ் பகுதி உள்ளது. பிம்பிளே குரவ் பகுதிக்கு வடக்கில் கசர்வடி தொடருந்து நிலையம் உள்ளது. மேலும் இப்பகுதியில் பவனா ஆறு பாய்கிறது.

## அமைவிடம்
பிம்பிளே குரவ் பகுதியின் வடக்கில் கசர்வடி, தெற்கில் சாங்கவி, மேற்கில் பிம்பளே சௌதாகர், தென்மேற்கில் பிம்பளே நிலாக் போன்ற நகரப்பகுதிகள் உள்ளது. பிம்பிளே குரவ்வுக்கு மேற்கில் பவனா ஆறு பாய்கிறது. இது பழைய புனே-மும்பை சாலையில் உள்ளது.

## போக்குவரத்து
இந்நகரத்தின் வடக்குப் பகுதியில், ஆறு வழித்தடங்கள் கொண்ட மும்பை-புனே விரைவு நெடுஞ்சாலை செல்கிறது. இதன் வடக்கில் உள்ள கசர்வடி பகுதியிலிருந்து நாசிக் வழியாக புனே-துலே நகரங்களை இணைக்கும் தேசிய நெடுஞ்சாலை 60 செல்கிறது.

இங்குள்ள பேருந்து நிலையத்திலிருந்து புனே தொடருந்து நிலையம், நிக்டி, தாபோடி, ஆகுர்டி, ஹிஞ்சவடி, போசரி, பிம்பிரி, சிஞ்ச்வடு, சிவாஜி நகர், ஆகுர்டி தொடருந்து நிலையம், காத்ரஜ், புனே மாநகராட்சி போன்ற பகுதிகளுக்கு அரசு நகரப் பேருந்துகள் இயக்கப்படுகிறது.

அருகமைந்த உள்ளூர் தொடருந்து நிலையம், சென்னை-மும்பை இருப்புப் பாதையில் அமைந்த கசர்வடியில் உள்ளது.

## மேற்கோள்கள்

பிம்பிரி-சிஞ்ச்வடு
பகுப்பு:புனே
பகுப்பு:புனே மாவட்டம்
மாவல் தாலுகா

**மாவல் தாலுகா** (**Maval taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14 தாலுக்காக்களில் ஒன்றாகும். மேற்கு தொடர்ச்சி மலைப் பகுதியில் அமைந்த இத்தாலுகா லோணாவ்ளா மற்றும் தலேகான் தபாதே நகராட்சிகளும், குஷ்கான், வடாகான மற்றும் கட்கலே சிற்றூர்களும் மற்றும் 181 வருவாய் கிராமகளும் கொண்டது.

இத்தாலுகாவின் மேற்கு தொடர்ச்சி மலையில் அமைந்த புகழ்பெற்ற பௌத்தம் தொடர்பான பாஜா குகைகள், கர்லா குகைகள் மற்றும் பேட்சே குகைகள் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, மாவல்  வருவாய் வட்டத்தின் மொத்த மக்கள்தொகை  3,77,559 ஆகும். அதில் ஆண்கள் 198,487  மற்றும் 179,072   பெண்கள் உள்ளனர். பாலின விகிதம் 1000 ஆண்களுக்கு 902  பெண்கள் வீதம் உள்ளனர். 6 வயதிற்குட்பட்ட குழந்தைகள் 46644 (12%)  ஆக உள்ளனர். சராசரி எழுத்தறிவு 82.38% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 36,325 மற்றும் 29,208 ஆக உள்ளனர். மக்கள்தொகையில் இந்துக்கள் 323,261	(85.62%), இசுலாமியர் 16,551	(4.38%), பௌத்தர்கள் 26,898 (7.12%),  சமணர்கள் 4,788 (1.27%), கிறித்தவர்கள் 3,357 (0.89%) மற்றும் பிறர் 0.71%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

## மேலும் படிக்க
*

பகுப்பு:புனே மாவட்டம்
புனே மாவட்டத்தின் வட்டங்கள்
இந்திய தேசிய லோக் தளம்

**இந்திய தேசிய லோக் தளம் ** ( Indian National Lok Dal) ஹரியாணாவின்  முதன்மையான அரசியல் கட்சிகளில் ஒன்றாகும்.இக்கட்சி  1996 ஆம்  ஆண்டு   தேவிலால் தொடங்கினர்.இக்கட்சி தற்போதைய தேசிய தலைவராக  ஓம்பிரகாஷ் சௌதாலா உள்ளார் . இந்திய தேசிய லோக் தளம் (ஐஎன்எல்டி) கட்சியின்  ஹரியாணாவின் மாநில தலைவராக முன்னாள் எம்எல்ஏ நஃபே சிங் ராட்டி உள்ளார். 
இந்திய தேசிய லோக் தளம் கட்சியில் இருந்த துஷ்யந்த் சவுதாலா கருத்து வேறுபாடு காரணமாகப் பிரிந்து 2018 ஆம் ஆண்டு  ஜனநாயக ஜனதா கட்சி என்ற பெயரில் புதிய கட்சியை  தொடங்கினர்.
## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1996இல் நிறுவப்பட்ட அரசியல் கட்சிகள்
தென்னிந்திய பாறையோந்தி

**தென்னிந்தியப் பாறையோந்தி** (*Peninsular rock agama*, *Psammophilus dorsalis*) தென்னிந்தியாவின் பாறை மேடுகளில் மிகுதியாகக் காணும் ஒரு பல்லியோந்தி இனமாகும். இதையொத்த மற்றொரு பாறையோந்தி இனமான பிளான்ஃவோர்டின் பாறையோந்தி (*Psammophilus blanfordanus*) கிழக்குத் தொடர்ச்சி மலைகளில் காணப்படுகிறது.

## மேற்கோள்கள்

பகுப்பு:இந்திய உயிரினங்கள்
பகுப்பு:இந்திய ஊர்வன
பகுப்பு:கிழக்குத் தொடர்ச்சி மலைகள்
பவனா ஆறு

**பவனா ஆறு** (**Pavana River**) இந்தியாவின் மகாராட்டிரா மாநிலத்தின் புனே மாவட்டத்தில் உள்ள  புனே மற்றும் பிம்பிரி-சிஞ்ச்வடு நகரகளில் பாயும் ஆறு ஆகும். மேற்கு தொடர்ச்சி மலையில் 650 மீட்டர் (2,130 அடி) உயரத்தில் அமைந்த லோணாவ்ளா பகுதியின் தெற்கில் உற்பத்தியாகும் பவானா ஆறு, கிழக்கில 56  கிலோ மீட்டர் பாய்ந்த பின்னர் புனே நகரத்தின் பகுதியான சாங்கவி அருகே மூளா ஆற்றுடன் கலக்கிறது. இந்த ஆறு மூளா ஆற்றுடன் கலக்கும் முன்னர் சிஞ்ச்வடு, பிம்பிரி, கசர்வடி, பிம்பிளே குரவ், சாங்கவி, புனே நகரங்களில்  வழியாக பாய்கிறது.

இந்த ஆற்றின் நீரை தேக்கி வைப்பதற்கான பவனா நீர்த்தேக்கம் 1972-இல் கட்டப்பட்டது. பவனா நீர்த்தேக்கம்  நீளமும்,  உயரமும் மற்றும்  கொள்ளளவும் கொண்டது.

இந்த ஆறு அதிக மக்கள்தொகை கொண்ட நகரப் பகுதிகளில் பாய்வதால் அதிக மாசு கொண்டுள்ளது.

## மேற்கோள்கள்

பகுப்பு:புனே மாவட்டம்
பகுப்பு:புனே
பகுப்பு:இந்திய ஆறுகள்
பகுப்பு:மகாராட்டிர ஆறுகள்
ஜனநாயக ஜனதா கட்சி

**ஜனநாயக ஜனதா கட்சி** ( Jannayak Janta Party) அரியானாவின்  முதன்மையான அரசியல் கட்சிகளில் ஒன்றாகும். இக்கட்சியை 09 டிசம்பர் 2018 அன்று துஷ்யந்த் சவுதாலா தொடங்கினார். இக்கட்சி இந்திய அரசின் முன்னாள் துணைப் பிரதமர்  தேவிலால் யின்  கொள்கையைப் பின்பற்றும் கட்சியாகும். 2019 ஹரியானா சட்டமன்றத் தேர்தலில் இக்கட்சியினர் 10 இடங்களில் வெற்றி பெற்றனர். தற்போது பிஜேபி உடன் ஜனநாயக ஜனதா கட்சி கூட்டணியில் உள்ளது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:அரியானாவில் அரசியல்
கொசு விழிப்புணர்வு வாரம்

**கொசு விழிப்புணர்வு வாரம்** *(Mosquito Awareness Week)* அமெரிக்கா உள்ளிட்ட அமெரிக்கக் கண்டத்திலுள்ள நாடுகளில் ஒவ்வோர் ஆண்டும் அனுசரிக்கப்படும் ஒரு நடைமுறையாகும். இதை கொசு கட்டுப்பாடு விழிப்புணர்வு வாரம் என்ற பெயராலும் அழைக்கிறார்கள். 2020 ஆம் ஆண்டு இந்நடைமுறை சூன் மாதம் 22 ஆம் நாள் முதல் சூன் மாதம் 28 ஆம் தேதிவரையில் அனுசரிக்கப்பட்டது. முன்னதாக தனியாகவும் ஒரு கரீபியன் கொசு விழிப்புணர்வு வாரம் ஆண்டின் முற்பகுதியில் ஏப்ரல் அல்லது மே மாதத்தில் அங்கு நடைபெறுகிறது.

கொசு விழிப்புணர்வு வாரம் அமெரிக்காவிலுள்ள நாடுகளால் கடைபிடிக்கப்படவேண்டும் என்பதை  நோக்கமாகக் கொண்டே இவ்வாரம் அனுசரிக்கப்படுகிறது. டெங்கு, சிக்குன்குனியா, இசீக்கா, மஞ்சள் காய்ச்சல் மற்றும் மலேரியா உள்ளிட்ட கொசுக்களால் பரவும் நோய்கள் குறித்த விழிப்புணர்வை இக்கொண்டாட்டம் ஏற்படுத்துகிறது. கொசுவின் இனப்பெருக்கத்தை குறைப்பதையும் இக்கொண்டாட்டம் நோக்கமாகக் கொண்டுள்ளது. கொசு கடித்தலைத் தவிர்ப்பதற்கு தடுப்பு நடவடிக்கைகளை எடுக்கவும் இத்திட்டம் மக்களை ஊக்குவிக்கிறது.

## வரலாறு

2015 – 2016 ஆம் ஆண்டில் ஏற்பட்ட இசீக்கா வெடிப்புக்குப் பதிலளிக்கும் வகையில் 2016 ஆம் ஆண்டு கொசு விழிப்புணர்வு வாரம் அனுசரிப்பு நடைமுறை தொடங்கியது.
## மேற்கோள்கள்

## புற இணைப்புகள்

* Pan American Health Organization
* Prevent Mosquito Bites - CDC

பகுப்பு:உடல்நலம்